Document ID: 31991R3254

NEUVOSTON ASETUS (ETY) N:o 3254/91,
annettu 4 päivänä marraskuuta 1991,
ansarautojen käytön yhteisössä sekä yhteisöön tapahtuvan, turkisten ja sellaisten maiden alkuperää olevien tietyistä villielämistä valmistettujen tuotteiden tuonnin kieltämisestä, joissa käytetään pyynnissä ansarautoja tai kansainvälisten, kivutonta ansastusta koskevien standardien vastaisia menetelmiä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen, ja erityisesti sen 113 ja 130 s artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3)
sekä katsoo, että
Euroopan luontoa ja luonnonmukaista ympäristöä koskevassa, 19 syyskuuta 1979 tehdyssä Bernin yleissopimuksessa, jonka Euroopan talousyhteisö on tehnyt päätöksellä 82/72/ETY(4), kielletään kaikkien tarkoitukseen sopimattomien keinojen käyttö tiettyjen lajien pyynnissä ja tappamisessa, myös ansat, jos niitä käytetään joukoittain tai valikoimatta kiinni otettaessa tai tapettaessa,
ansarautojen jääminen pois käytöstä vaikuttaisi myönteisesti sekä yhteisön sisä- että ulkopuolisten, sukupuuton uhan alla olevien villieläinlajien säilymistilanteeseen mukaan lukien asetuksella (ETY) N:o 3626/82(5) suojatut lajit; tarpeettomien kärsimysten välttämistä koskevien pyyntimenetelmien tutkimus etenee ja yhteisö ottaa huomioon Kansainvälisen standardointiliiton tekemän työn,
villieläinten suojelemiseksi riittävästi ja kilpailun vääristymien välttämiseksi on tarpeen, että asiaa koskevia ulkomaankaupan toimenpiteitä sovelletaan yhtenäisesti yhteisön koko alueella, ja
ansarautojen käyttö yhteisössä olisi tämän vuoksi kiellettävä ja olisi hyväksyttävä toimenpiteet, joilla tietyistä eläinlajeista tehtyjen turkisten tuonti kielletään, jos ne ovat peräisin maista, joissa aina käytetään ansarautoja tai joiden pyyntimenetelmät eivät ole yhteensopivat kansainvälisellä tasolla sovittujen, tarpeettomien kärsimysten välttämistä koskevien standardien kanssa,
ON ANTANUT TÄMÄN ASETUKSEN:
1 artikla
`Ansaraudoilla` tässä säädöksessä tarkoitetaan laitetta eläimen saamiseksi satimeen tai kiinni ottamiseksi käyttämällä leukoja, jotka sulkeutuvat lujasti eläimen yhden tai useamman ruumiinosan ympärille ja estävät näin tätä ruumiinosaa tai näitä ruumiinosia vapautumasta ansasta.
2 artikla
Kielletään ansarautojen käyttö yhteisössä viimeistään 1 päivästä tammikuuta 1995 alkaen.
3 artikla
1 Kielletään 1 päivästä tammikuuta 1995 alkaen liitteessä 1 lueteltujen eläinten turkisten tuonti ja liitteessä II lueteltujen muiden tavaroiden, jos niissä on liitteessä I lueteltujen eläinten turkisten tuominen yhteisöön, jollei yhteisö 5 artiklassa säädetyn menettelyn mukaisesti ole todennut, että turkisten alkuperämaassa:
- ovat voimassa ansarautojen käytön kieltävät asianmukaiset lait ja hallinnolliset määräykset,
tai että
- liitteessä I lueteltujen lajien pyyntimenetelmät ovat yhteensopivat tarpeettomien kärsimysten välttämisestä sovittujen kansainvälisen tason standardien kanssa.
Komissio julkaisee Euroopan yhteisöjen virallisessa lehdessä luettelon maista, jotka täyttävät vähintään toisen 1 alakohdassa tarkoitetuista edellytyksistä.
2 Edellä 1 kohdassa tarkoitettu kielto peruutetaan vuoden ajaksi 31 päivään joulukuuta 1995 saakka, jos komissio 5 artiklassa määrätyn menettelyn mukaisesti ennen 1 päivää heinäkuuta 1994 yhteistyössä asianomaisten maiden toimivaltaisten kanssa suoritetun tutkimuksen jälkeen toteaa, että tällä alueella on riittävästi edistytty tarpeettomien kärsimysten välttämistä koskevien pyyntimenetelmien kehittämisessä.
4 artikla
Maat, jotka 1 päivän tammikuuta 1995 jälkeen vievät tai jälleenvievät yhteisöön jotain liitteessä II luetelluista tavaroista, jos niissä on liitteessä I tarkoitettujen eläinten turkiksia, on todistettava, että nämä turkikset ovat peräisin 3 artiklan 1 kohdan toisessa alakohdassa tarkoitetussa luettelossa olevasta maasta, ja että niitä koskee 3 artiklan 2 kohdan mukainen kiellon peruutus.
Komissio määrää asianmukaisen muodon tälle todistamiselle 5 artiklassa vahvistetun menettelyn mukaisesti.
5 artikla
Asetuksen (ETY) N:o 3626/82 19 artiklassa perustettu komitea auttaa komissiota 3 artiklan mukaisissa tehtävissä.
Komission edustaja esittää komitealle suunnitelman toteutettavista toimenpiteistä. Komitea antaa lausuntonsa tästä suunnitelmasta määräajassa, jonka puheenjohtaja vahvistaa kyseisen asian kiireellisyyden mukaan. Lausunto annetaan perustamissopimuksen 148 artiklan 2 kohdan, komission ehdotuksesta neuvostossa tehtäviä päätöksiä koskevan määräyksen mukaisella määräenemmistöllä. Komiteassa suoritettavissa äänestyksissä jäsenvaltioiden edustajien äänet painotetaan edellä mainitun artiklan mukaisesti. Puheenjohtaja ei osallistu äänestykseen.
Komissio hyväksyy suunnitellut toimenpiteet, kun ne ovat yhdenmukaiset komitean lausunnon kanssa.
Jos suunnitellut toimenpiteet eivät ole yhdenmukaiset komitean lausunnon kanssa tai lausunto puuttuu, komissio antaa viipymättä neuvostolle ehdotuksen toimenpiteistä. Neuvosto tekee päätöksen määräenemmistöllä.
Ellei neuvosto ole kolmen kuukauden kuluessa siitä, kun asia saatettiin sen käsiteltäväksi, antanut päätöstä, tekee komissio päätöksen ehdotetuista toimenpiteistä.
6 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä marraskuuta 1991.

Labels: 3
1
20